یٔژکٲلۍگٔیو میٚون مدنوار ہرن سِوۍ یٔژکٲلۍدٔرتھ وچھنہ دژونم مےٚ بتھس کن یٔژکٲلۍ، مےٚ دوٚپ شوقٕچہ گلمرگہ کٔٹھش پھُٹ باسیٚوم ز وۅنۍ لولہ چہ بٔستی تُلکھ کٔرفیو ہتھ پہرِ پشس آسہ ششر گانٹہ تہ ما چھس یتھ کوچہ گٔلس ٲسۍ بوٚندوٗقی تہٕ دپاں گے آساں چھ پزر کم تہ زٮ۪وان کٍتۍچھ تتھ خاب یٔژکٲلۍگٔیو میٚون مدنوار ہرن سوۍ یتھ گرٛایہ بُچھان آسہٕ دلک میٚون سہ ڈل جیٖل تتھ نظر چھ تٲثیٖر ز پمپوشہ چمن پھوٚل سوٚمبرٲوۍ دلکۍ داغ، گلالن مےٚ کٔرم مال وُنہ توپھ دبردٔنۍ مےٚ گرٛزان اوس کنن منز کیٚنہ میٖٹھۍسۅخن بٲوۍ نِگارن تہ ژوٚلم ہول کتہ روٗز سۅ یخہٕ لاے یمن أڈۍجہ پھلٮ۪ن منز نو ریٚہہ چھ ملاقات مدنوار چھ افتاب افسوٗس، مگر روز، اکھ افسانہ ونَے منزۍ اکھ شوخ طمع اوس کٔمس تانۍسہ تنبلیٚوو تنبلیوو تہ دیوانہ دپاں واو بٔنتھ درٛاو ییٚلہ واو بٔنتھ درٛاو أکس وارِ اندر ژاو اتھ وار اندر ووت أکس پوشہ کُلِس نش وُٹھ ما چھ کلٮ۪ن، پوشہ کلس ٹوٗرۍ ہنا ٲس موٚت و او قریٖب آو، قریٖب آو، لوٚگ اتھ ستۍ اتھ پوشہ نزاکژٔ یہ بےٚ ادبی تہ سپٕز بار زن کٲنسہ زُولمالہ کوٚر أکۍشوخ گندن بٲجۍ مستانہ مخولا ز تٔمس ٹٲرۍسپدۍ تر یہ تہ ہیٚکِہ نہ ؤنتھ کان٘ہہ ز تٔمس رٲو سۅ مالَے یاون چھ مگر مس تہ بےٚ قوبوٗ تہ بےٚ پرواے ژکھہِ سان دِتُن شاپھ ہواوس تہ ووٚنن تس ’’گژھ چون یہ دامانہٕ گٔژِھن گیٖر کنڈٮ۪ن منز ‘‘ کس زانہ کسُند شوخ طمع اوس یہ موٚت واو کر آسہ نصیٖبس ز تٔمس مۅکلہ یہ دامن فلحال کھوٚتس رہ تہ یہ معصوٗم سپد گیٖر افسانہ چھ افسانہ تہ افسانہ أتی ترٛاو افسانہ أتی ترٛاو ۔۔۔ کنو بوز حقیٖقتھ یٔژکٲلۍ گٔیو میٚون مدنوار ہرن سوۍ یٔژکٲلۍ دٔرتھ وچھنہٕ دژونم مےٚ بُتھس کن اکھ ساتھ بنیوو۔۔۔ واے، مگر واے حقیقتھ تلواس تہ ارمان تہ وتہ کون تہ پٔدۍ رہ افسانہ ؤنتھ گوس تہ افسانہ چھ کٲفی